Държавен вестник, бр. 34, 2014 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  34
промоционалния проект се придружава от 
финален отчет за осъществените дейности, 
оценка на получените резултати от дейностите 
и от финален финансов отчет за осъществе­
ните разходи.
(3) Държавен фонд „Земеделие“ извършва 
междинно плащане или плащане на остатък в 
срок до 60 календарни дни след депозирането 
на заявлението за междинно плащане или 
заявлението за плащане на остатък. Този срок 
спира да тече, когато заявлението е нередов­
но, не са предоставени всички необходими 
документи или ДФЗ смята за необходимо 
да получи допълнителна информация, както 
и да извърши допълнителна проверка. Сро­
кът продължава да тече след получаване на 
необходимите документи или от датата на 
извършване на необходимите проверки.
(4) Изпълнителният директор на ДФЗ пис­
мено уведомява ползвателя на финансовата 
помощ за размера на извършените плащания 
по съответното заявление за плащане.
(5) В случаите на констатирано неизпълне­
ние на задълженията по договора от страна 
на ползвателя, установено при извършване 
на административна проверка и проверка на 
място, договорираната финансова помощ се 
преизчислява.
(6) Ползвателят може да подаде искане за 
промяна на договора с ДФЗ не по-късно от 3 
месеца преди изтичане на срока на договора. 
Към искането се прилагат доказателства, 
необходими за преценка на основателността 
на искането. Не се допуска изменение и/или 
допълнение на договора, което:
1. засяга основната цел на дейността и/или 
променя предназначението на дейностите;
2. води до увеличаване на стойността на 
договорената финансова помощ.
(7) Държавен фонд „Земеделие“ изпраща по 
служебен път на ИАЛВ искането на ползвате­
ля ведно със съответните документи. В срок 
от 5 работни дни от постъпване на искането 
в ИАЛВ последната се произнася по основа­
телността му. Произнасянето се обективира 
в нарочно становище, което се изпраща на 
ДФЗ по служебен път.
Раздел VIIІ
Контрол на изпълнението на промоционал­
ните проекти
Чл. 45. (1) Държавен фонд „Земеделие“ 
контролира изпълнението на одобрените 
промоционални проекти чрез извършване 
на административни проверки и проверки 
на място.
(2) Държавен фонд „Земеделие“ извършва 
проверка на място на организациите изпъл­
нители на годишна база, като се обхващат 
100 % от тях по отношение на документални 
и счетоводни проверки.
(3) Държавен фонд „Земеделие“ извършва 
счетоводни и технически проверки върху 
предлагащите организации и организация/и 
изпълнител/и относно:
1. точността на представената информация 
за извършените разходи за изпълнение на 
програмите;
2. състоянието на разплащателните сметки 
за дейностите по изпълнение на промоцио­
налните програми;
3. представените разходни документи;
4. изпълнението на договорните задъл­
жения.
(4) Предлагащите организации и организа­
циите изпълнители на програмите са длъжни:
1. да оказват съдействие на проверяващите;
2. да предоставят на проверяващите инфор­
мацията и документите, свързани с проверката;
3. да водят аналитично счетоводство;
4. да съхраняват документите по промо­
ционалните проекти и по изпълнението им в 
продължение на 5 години след приключване 
на изпълнението.
(5) Предлагащите организации са длъжни 
да имат отделна разплащателна сметка за 
дейностите по изпълнение на промоционал­
ния проект.
(6) Материалите, изготвени при прилагане­
то на промоционалните проекти, включително 
графичните, визуалните и аудио-визуалните 
произведения и интернет страниците, могат 
да се използват след приключване на про­
екта при условия, предвидени в договора по 
чл. 40, ал. 5.
(7) Държавен фонд „Земеделие“ проверява 
дали информационните и промоционалните 
материали, изготвени за нуждите на промо­
ционалните проекти, отговарят на критериите 
съгласно приложение № 3.
Г л а в а  п е т а
МЯРКА „СЪБИРАНЕ НА РЕКОЛТАТА НА 
ЗЕЛЕНО“
Раздел I
Дейности
Чл. 46. (1) По мярка „Събиране на рекол­
тата на зелено“ се подпомага извършването 
на резитби, с които се отстраняват или уни­
щожават напълно зелени, все още неузрели 
гроздове, за намаляване до нула на добива 
от даден лозарски имот.
(2) Лозовите насаждения, подлежащи на 
подпомагане, следва да са в добро агротехни­
ческо състояние съгласно определението в § 1, 
т. 25 от допълнителните разпоредби на ЗВСН.
(3) Недопустимо за подпомагане по мярката 
по ал. 1 е необраното грозде, отглеждано с цел 
получаване на продаваем продукт, оставено в 
лозовото насаждение в края на гроздоберната 
кампания за всяка винарска година.